Sjef: Jean Louis Geldenhuys | Vrouekeur
Die Boer-teaterrestaurant in Durbanville is op 20 April vanjaar 10 jaar oud en sjef Jean Louis Geldenhuys is al vir agt jaar by dié gewilde kuierplek en sy BBQ-patathoender is al omtrent legendaries. Vanjaar gaan dié teaterrestaurant ook weer sak en pak KKNK op Oudtshoorn toe en die NG Kerk-Noordse saal in Oudtshoorn word getransformeer tot Die Boer KKNK.
Jean Louis het van jongs af saam met sy ma gekook en sy het hom toegelaat om sy weg in die kombuis te vind. Hy het restaurantbestuur by Durbanville College studeer en vir sy prakties by Paradyskloof Restaurant in Stellenbosch gewerk. Daar het hy een dag by bestuur spandeer, voordat Rainer Poewe, die sjef/eienaar hom kombuis toe geskuif het. Daar het hy gebly en die res is geskiedenis.
Hy beskryf sy kosstyl as eenvoudig, onopgesmuk en gesond. Hy hou van informele kuiers, waar niemand ongemaklik voel of te bang is om die kos te geniet nie. Met 'n lewensleuse van "meer werk, minder praat en hou dit eenvoudig", is jy altyd seker waar jy met hom staan.
Resep Kry Jean Louis se resep vir BBQ Patathoender hier
'n Sonsopkomsontbyt saam met my vrou, Coretha, in 'n ou VW kewer in Saldanha. Dit was so ongeveer 2001-2002 en dit was toebroodjies en 'n lekker warm fles koffie.
Pasta met olyfolie en slegs so twee of drie vars bestanddele. Een of ander tipe gerookte varkvleis en rissies altyd welkom, plus vars kruie soos basilie.
Wat is die een dis waarvoor jou vriende of familie telkemale vra en jy oor en oor moet maak?
As dit van my vriend Charl afhang, sal dit slakke met spek- en bloukaasroomsous wees, maar as jy my vrou en haar vriende vra, is dit gewis die BBQ-patat-hoender.
? Geroosterde ham-, kaas- en tamatie-broodjie is al van kleintyd af my gunsteling.
Donderdae was lewerdag op kosskool in Springbok. Sulke bakke vol waarvoor almal te bang was om die deksel op te lig.
Watter kosreuk herinner jou aan jou ouma en oupa – vertel my daarvan?
Ouma: Vir ontbyt: Frisco-koffie en Franse polonie. Aandete: Die onvermydelike koolbredie
Oupa: Piesangs en perskes. Hy het op die mark in Epping gewerk en daar was altyd 'n oormaat van vars vrugte.
Watter drie bekende mense sal jy nooi vir aandete?
John Cusack want hy is my gunstelingakteur, Nelson Demille, my gunstelingskrywer en Lance Armstrong want hy is en bly die beste fietsryer – al sê wie ookal wat.
Wat sal op die spyskaart vir hierdie bekendes wees?
Ontbeende lamsboud op die vuur gebraai en in skywe/repies gesny. Pita's, salsas, smere, kaas, slaai en pesto. Kuierkos. Almal help hulself en vul hul eie pitas.
Ek is baie lief vir die geur en smaak van gerookte paprika. Dragon reken ek word onderbenut.
Is daar een dis wat jou ma, suster, of vrou maak waaroor jy mal is en waarvoor jy gereeld vra as jy nie lus is vir kook nie?
My vrou se lasagne.
Tel 'n koppie koffie? Andersins die oordeelmatige gebruik van vars kruie.
Concise Larousse Gastronomique: Dalk meer 'n verwysings- as 'n kookboek, maar byna alles wat tot moderne kookkuns gelei het, is daar te vinde.
Grondboontjiebotter op piesang. En vlakoekies wat my skoonma aanstuur.
Ek verkies om lamsboude, hoenders en beessnitte heel te braai, te laat rus en dan te sny en voor te sit. Of soos die meeste van my vriende weet: Ek laat my vrou die braaiwerk doen, sy is uitstekend daarmee.
Ek het twee groot kastrolle beesstert en twee kastrolle kerrie oornag laat suur word. Dit moes die volgende dag vir 'n middagtroue van 250 mense bedien word. Daar is erg rondgeskarrel die volgende oggend.
Wat sal jy in 'n brand red?
Sodra ek weet my gesin is veilig, sal ek definitief teruggaan vir my bergfietse.
• Besoek www.dieboer.com en kliek op "Boer KKNK" vir die Absa KKNK-spyskaart as jy dalk op Oudtshoorn gaan kuier, andersins kan jy in Durbanville gaan kuier.